**НАПОМЕНА (упутство за рад):**

Све што је подвучено на листићу треба преписати у свеску. Све је исто као кад радимо анализу књижевног дела на часу с тим што морате застати тамо где је наведен задатак и самостално га решити.

**Задатке не морате преписивати** (само одговоре, пуне и целовите реченице).

**Трудите се да све буде уредно и читко**. Кад завршите, сликате.

Радове послати МЕЈЛОМ до утврђеног рока. Ако има питања и нејасноћа, поставите их у мејлу или поруци .

**Капетан Џон Пиплфокс**

**Душан Радовић**

**(1922-1984)**

**Књижевни род**: драма

**Књижевна врста**: радио-драма

**Тема:** Борба капетана са чудовиштем

**Ликови**: капетан Џон Пиплфокс, Арчибалд, Коновал, гусри, чудовиште, пећина

**РАДИО**-**ДРАМА је** драмски текст који је писан да би се прочитао и емитовао на радију. Пошто је текст писан искључиво за слушање, место радње и ликови оживљавају се слушањем говора глумаца и спикера на радију.

**ДИЈАЛОГ** – је основ драмске радње. Дијалогом се откривају осећања и карактер лика, његове идеје и продубљује се сукоб супротстављених лица на сцени.

**ДИДАСКАЛИЈЕ (РЕМАРКЕ)** – напомене писца у заградама. Садрже упутства о изгледу сцене, о кретању и начину говора ликова, о месту радње.

1. **ЗАДАТАК ПРЕПИСАТИ ОСНОВНЕ ПОДАТКЕ О ПИСЦУ**
2. **ЗАДАТАК ДРАМУ И ОБРАТИТИ ПАЖЊУ НА НЕПОЗНАТЕ РЕЧИ**
3. [**Звучни запис ове радио-драме!**](https://www.youtube.com/watch?v=CljLu_Wz-mc)

Капетан и његови гусари су смешни разбојници. Уместо да су на мору, капетан је пензионисан, а гусари се на копну усавршавају у разним занатима. Заставе и оружја су им у музеју. За разлику од правих гусара, ови су смешни, неспретни, безазлени, необични разбојници. Они нису сурови, нису похлепни, не пљачкају бродове и не потапају их. Не чине ништа подло и зло.

Несклад између њиховог звања (страшних гусара) и њиховог понашања изазива смех. Сцене су напете, али не од страха него од ишчекивања смешних дијалога.

Чудовиште је оличење зла са седам глава, али ово чудовиште је оличење глупости. Глупост и зло могу се савладати, уништити само ЗНАЊЕМ, ПАМЕЋУ. Ипак, капетан је имао више среће него памети и победио је на срећу седмоглаво чудовиште.

1. **ЗАДАТАК:** Одговори ПУНИМ и ЦЕЛОВИТИМ реченицама на постављена питања
2. Како замишљаш необичне гусаре капетана Пиплфокса? Оживи у машти њихов изглед и понашање.
3. Како је Џон Пиплфокс открио пећину? Шта се чудесно дешава у њој?
4. Где је живео пензионисани гусар пре кратања у поход на седмоглаво чудовиште, а где се појавило чудовиште?
5. Да ли је чудовиште баш „чудовиште“? Шта је необично у дијалогу између капетана и чудовишта?
6. Шта на основу капетанових одговора сазнајеш о његовом јунаштву? Наведи неке капетанове особине које откриваш кроз његове поступке.
7. Шта ти је све било смешно док си читао/ла ову драму?
8. Напиши бар једну поруку ове драме.